Кирково
Кирково е село в Южна България.

То е административен център на община Кирково, област Кърджали. Най-близки градове са: Джебел на 28 км, Момчилград и Златоград на 32 км, Комотини на 36 км, Крумовград на 45 км и областният център Кърджали на 47 км. Селото е близо и до ГКПП Маказа - Нимфея на 14 км.

География 
Кирково се намира в Източните Родопи разположен по северните склонове на рида Гюмюрджински снежник. На двата бряга на река Къзълач.

История 
Село Кирково е станало Община Кирково на 26.03.1914 г., като Селско общинско управление – Кирково, Гюмюрджинска околия. Старото име на селото е Къзла ач. Днес това име носи реката, която минава през селото Къзълач.

Според архивен документ, съдържащ доклад от кмета на Кирково Никола Чесновски и бирникът Борис Личев до околийския управител на Златоград от 27 октомври 1939 г., в навечерието на Втората световна война селото дава 31 мобилизирани българо-мохамедани и 8 българи.

Религии 
Източно православие и ислям. В селото няма църква.

Културни и природни забележителности 
В селото се намира Народно читалище „Никола Йонков Вапцаров -1947“, с. Кирково. Към читалището има и танцова група за народни танци. Близо до селото се намира връх Вейката – най-южната точка на България. За отправна точка към върха се използва хижа Хвойнова поляна. До нея се стига по 5-километров чакълест път от най-южното българско село Горно Къпиново или направо към върха през село Долно Къпиново.

Редовни събития 
Всяка година със събор на 26 март се чества годишнина от създаването на община Кирково. Честване на Гергьовден – Ден на храбростта и празник на Българската армия на 6 май. и есенен събор през дните 13 – 17 септември.

Побратимени Селища 
  Мароня, Гърция

Източници

Външни препратки 
 Сайт на Кирково 
 Информация за Кирково 
 Сайт на Община Кирково

Села в област Кърджали
Населени места в община Кирково